**DECIZIE**

Cu referire la operarea unor modificări în

decizia Consiliului municipal Chişinău

nr. 5/20 din 24.07.2018 ”C*u privire la*

*instituirea Serviciului Asistență Stradală”*

#### Având în vedere nota informativă a Direcţiei municipale pentru protecţia drepturilor copilului, întru consolidarea și extinderea spectrului de servicii prestate de către Serviciul Asistență Stradală, în conformitate cu Legea nr.338 din 15.12.1994 „Privind drepturile copilului”, Legea nr. 140 din 14.06.2013 „Privind protecția specială a copiilor cu risc și a copiilor separați de părinți”, Legea nr. 123 din 18.06.2010 „Cu privire la serviciile sociale”, Legea nr. 436-XVI din 28.12.2006 „Privind administrația publică locală”, Hotărârea Guvernului nr. 270 din 08.04.2014 „Cu privire la aprobarea Instrucţiunilor privind mecanismul intersectorial de cooperare pentru identificarea, evaluarea, referirea, asistența şi monitorizarea copiilor victime şi potenţiale victime ale violenței, neglijării, exploatării şi traficului”, decizia Consiliului municipal Chişinău nr. 5/20 din 24.07.2018 „Cu privire la instituirea Serviciului Asistenţă Stradală”, Consiliul municipal Chișinău DECIDE:

1. Se aprobă, într-o nouă redacție:

1.1. Regulamentul de organizare și funcționare a Serviciului social ”Asistență Stradală” , conform anexei nr. 1.

1.2. Statul de personal al Serviciului social ”Asistență Stradală”, conform anexei nr.2.

2. Se abrogă Anexele nr.1 și nr.2 la decizia Consiliului municipal Chişinău nr. 5/20 din 24.07.2018 ”Cu privire la instituirea Serviciului Asistență Stradală”.

3. Viceprimarul de ramură al municipiului Chișinău va asigura controlul executării prezentei decizii.

PREȘEDINTE DE ȘEDINȚĂ

SECRETAR INTERIMAR AL CONSILIULUI Adrian TALMACI